Publication: Magyar Közlöny
Issue: MK-2011-98 (Year: 2011, Number: 98)
Era: contemporary
Section: 4. melléklet a 173/2011. (VIII. 24.) Korm. rendelethez
Paragraph Index: 1357

2. Pirotechnikai tevékenység elõkészítése 2.1. A pirotechnikai tevékenység helyének kiválasztásánál – a megrendelõ által megjelölt helyszín bejárását követõen – a felelõs pirotechnikus dönti el, milyen típusú pirotechnikai terméket, és az egyes típusokból mennyit használ a tevékenysége során, valamint, hogy hol legyen a pirotechnikai termék telepítésének helye (a továbbiakban: mûködtetés helye). 2.2. A helyszín bejárása során fel kell mérni a területen lévõ és a tevékenység idõpontjában ideiglenesen felállított mûtárgyak elhelyezkedését, a közönség elhelyezkedését és lehetséges mozgásait, a jármûvek elhelyezkedését, és azok mozgásának lehetõségét, a tevékenységet befolyásoló idõjárási viszonyok lehetséges hatásait, a területen lévõ potenciális veszélyforrások elhelyezkedését, a felhasználni tervezett pirotechnikai termékek esetleges hibás mûködésének lehetséges következményeit, és azok elleni védekezési módokat. Figyelembe kell venni a mûködtetni tervezett pirotechnikai termék védõterületét és a telepítési hely statikai állapotát is. 2.3. A pirotechnikus a megrendelõvel közli az általa kijelölt lezárandó terület (a továbbiakban: ellenõrzött terület) határait, a közönség várható elhelyezkedését, a lehetséges gyülekezés, eltávozás, tájékoztatás, a veszélyhelyzeti kiürítés feltételeit, és közösen – megegyezésük szerint – gondoskodnak arról, hogy a lezárandó területen lehetõleg ne legyen potenciális veszélyforrás. 2.4. A helyszínt úgy kell kiválasztani, hogy a felhasználandó pirotechnikai termék védõterületén belül potenciális veszélyforrás ne legyen. 2.5. Amikor a telepítés és a mûködtetés nem egy napon kerül lebonyolításra, a telepítés kezdete és a termékek élesítése közötti idõszakra a felelõs pirotechnikus a mûködtetési területnél kisebb lezárandó területet is meghatározhat. Ez esetben a telepítés kezdetétõl a lezárt terület folyamatos õrzésérõl gondoskodni kell. 2.6. A felhasználási engedély beszerzését, illetve a felhasználással kapcsolatos bejelentés megtételét követõen a felelõs pirotechnikus a megrendelõvel, illetve a tevékenység helye szerint illetékes rendõrkapitánysággal egyeztetve gondoskodik az esetleges útlezárás, forgalomelterelés, biztonsági õrzés-védelem, hajózási tilalom megvalósításáról, és veszélyhelyzet esetében a tûzijáték leállításáról, ha ezt a pirotechnikai tevékenység kivitelezése igényli, illetve, ha a területileg illetékes hatóságok követelményként elõírták. 2.7. A pirotechnikusnak – tíz percnél hosszabb tûzijáték esetében – el kell készítenie a látványtervet, valamint elektromos indítás esetében az áramköri és bekötési tervet, és számolással meg kell határozni az egyes áramkörök indító áramszükségletét.

Source: https://magyarkozlony.hu/hivatalos-lapok/b0bec344d6254f9843c26ff91efc01828590c32e/dokumentumok/0463f94e3b32a3e20100037c8ed27d7e85cba71f/letoltes